Friûl – Vignesie Julie: cuâl avignî pe autonomie regjonâl?
Il Consei regjonâl al à celebrât che nol è tant i 50 agns de sô prime riunion. Dopo mieç secul di autonomie, la impression simpri plui fuarte e je che la autonomie speciâl dal Friûl – Vignesie Julie e sedi a risi. Di là des resons storichis che a àn puartât ae nassite de Regjon Autonome Friûl – Vignesie Julie, in dì di vuê su ce podìno fâ stât par poiâ la nestre specialitât e rilançâ la nestre autonomie? Ta cheste pontade speciâl di “Dret e ledrôs” curade di Mauro Missana o vin provât a zirâi cheste domande ai presidents dai grups consiliârs e a resonâ sul vuê e sul doman de nestre autonomie cuntun pôcs dai elets che si cjatin cumò in Consei regjonâl.
Ospits de prime part
Alessandro Colautti, president dal grup consiliâr dal NCD
Roberto Dipiazza, president dal grup consiliâr di Autonomia Responsabile
Eleonora Frattolin,presidente dal grup consiliâr dal M5S
Giulio Lauri, president dal grup consiliâr de SEL
Pietro Paviotti,president dal grup consiliâr dai Cittadini
Mara Piccin,presidente dal grup consiliâr de Leghe Nord
Cristiano Shaurli, president dal grup consiliâr dal PD
Renzo Tondo, president dal Grup Mist dal Consei regjonâl
d&l 19.07.14 p1 Autonomia e Specialità 1
Ospits de seconde part
Vittorino Boem, conseîr regjonâl dal PD
Gino Gregoris, conseîr regjonâl dai Cittadini
Stefano Pustetto, conseîr regjonâl di SEL
Riccardo Riccardi,presidente dal grup consiliâr di FI
Cristian Sergo, conseîr regjonâl dal M5S
Giuseppe Sibau, conseîr regjonâl di Autonomia Responsabile
Claudio Violino, conseîr regjonâl de Leghe Nord
d&l 19.07.14 p1 Autonomia e Specialità 2
d&l 19.07.14 p1 Autonomia e Specialità 3]]>
Ancje voaltris o vês duncje la pussibilitât di decidi. Dai 22 ai 31 di Lui, baste lâ sul sît www.cuffiedoro.it e votâ pe radio libare dai furlans.
Quest’anno anche Radio Onde Furlane partecipa al premio “Cuffie d’Argento Radio Classic Fvg”, la sezione regionale del concorso italiano più importante dedicato alla radiofonia (Cuffie d’Oro).
A decidere a chi sarà assegnato il riconoscimento sarete voi votandoci dal 22 al 31 luglio, basta andare sul sito www.cuffiedoro.it e votare per la radio libera dei friulani.
]]>
Intun moment di criùre di bêçs par tancj di lôr a tornin a saltâ fûr rapuarts economics che a someavin dome un ricuart, tant che il barat, ma si liberin ancje energjiis gnovis.
Cun di fat, scambiâsi esperiencis, produzions e prodots, nol jude dome a sparagnâ, ma ancje a puartâ indenant rapuarts umans gnûfs e diferents.
Di chest resonament e partìs la pontade dai 5 di Lui di Onde Furlane di Astât, curade di Mauro Missana e Francesca Lionetti, che e à tant che ospits:
Anna Pollio e Lucio Basadonne – famee di Gjenue che cumò e à cjatât acet a Tramonts Disot – che e puarte indenant il progjet “Unlearning”
Luca Tosolini, promotôr dal grup Facebook “Udine Barat(t)a”, che al favorìs il scambi di robis e di esperiencis
Devis Bonanni, che a Raviei al à metût sù il progjet di autogjestion e scambi “Pecora Nera”
Francesca Lionetti, curadore di “Swap party” (apontaments par scambiâsi vistîts e altris prodots)
Magali Pertoldi, di “Girotondo”, buteghe di Mortean dulà che lis maris a puedin scambiâ par un cost simbolic robe doprade pai lôr fruts
OFA 05.07.2014 Scambio_baratto 1
OFA 05.07.2014 Scambio_baratto 2]]>
il teatri radiofonic di Dino Persello.
Persello, brilant autôr e atôr furlan, al torne a cjapâ in man a misure di radio i contignûts e lis atmosferis dal spetacul che lu à viodût protagonist in tancj lûcs ator pal Friûl: storiis di contâ e di scoltâ, semplicis e origjinâls, che si insiorin de fuarce espressive de lenghe furlane cun lis tantis sfumaduris rapresentadis des sôs varietâts.
]]>
Passât zaromai un an di cuant che si è inviade la ativitât de gnove Zonte regjonâl vuidade di Debora Serracchiani lis plui impuartantis realtâts associativis e informativis impegnadis intal promovi la lenghe furlane – Comitât 482, Comitât pe Autonomie e pal Rilanç dal Friûl, Radio Onde Furlane / Informazione Furlane, Societât Filologjiche Furlane, La Patrie dal Friûl, Il Diari, Union Scritôrs Furlans, Glesie Furlane, Istitût Achille Tellini, KappaVu, La Vita Cattolica, Colonos, Ladins dal Friûl, Serling e CLAAP – a intervegnin adun par domandâ un cambi di mentalitât de bande des istituzions regjonâls che in plui di permeti di garantî i dirits linguistics, al rindi il nestri patrimoni linguistic, culturâl e identitari un vantaç par dute la regjon. La ocasion e je stade la conference stampe che si è tignude vuê, vinars ai 27 di Jugn, alì dal palaç de Regjon a Udin.
Intun moment là che i atacs cuintri de autonomie dal Friûl – Vignesie Julie e des sôs istituzions a cressin e la uniche reson valide di autoguvier – compagn di ce che al sucêt intal rest de Europe – e je la presince significative di comunitâts che a fevelin une lenghe proprie divierse di chê statâl, e je juste ipocrisie pensâ di doprâ chest element cence compagnâlu cun politichis linguistichis seriis e cun invistiments di pês. Ven a dî che a coventin cualitât, cuantitât e continuitât, no dal sigûr chel misar 0,02% che la finanziarie regjonâl e da ae lenghe furlane.
Ta chest an di guvier de Zonte Serracchiani, che si cjatave a gjestî la ereditât dificile lassade dal esecutîf di prime, a son stâts fats dai pas indenant, ma i elements negatîfs a passin e no di pôc chei positîfs. Tra chescj ultins o cjatìn la aprovazion dal regolament pe certificazion linguistiche, il superament dai tais liniârs pai ents di primarie impuartance pe lenghe furlane e la adesion dal Consei regjonâl ae rêt europeane pe promozion de diversitât linguistiche (NPLD). Cetant plui lungje la liste di ce che nol va: la programazion des politichis linguistichis pal furlan e je ferme par vie che no si à ancjemò fat bon al Plan Gjenerâl di Politiche Linguistiche; no son stadis presentadis lis relazions su la metude in vore de leç sul furlan; si à gjavât ducj i fonts pe cartelonistiche e pe comunicazion istituzionâl in lenghe furlane (leç 482/99) intant che lis sieltis sui sportei linguistics a riscjin di scancelâ esperiencis positivis e di premiâ realtâts che no àn produsût grancj risultâts; no si àn criteris clârs par assegnâ lis risorsis ai ents impegnâts pal furlan; si doprin criteris discriminatoris par assegnâ i fonts pe culture; lis politichis pai media a pidimentin propit chei mieçs di comunicazion che di plui e miôr a àn lavorât in chescj agns cun e pe lenghe furlane.
E po e je la istruzion… In Friûl – Vignesie Julie il plurilinguisim al varès di jessi la fonde di dutis lis scuelis, ma par passâ de teorie ae realtât la Regjon e varès di impegnâsi par cjapâ sù la competence primarie pe istruzion e lis risorsis che a coventin par metile in vore. Intal framieç l’insegnament curicolâr de/in lenghe furlane previodût de leç regjonâl al va sù pai stecs. Cun di fat a mancjin une formazion sistematiche pai insegnants di/par furlan e il lôr ricognossiment professionâl cuntune classe di concors di pueste, al covente comedât il regolament regjonâl, e je bisugne di tescj e di imprescj scolastics adats. No par nuie la plui part dai intervents che i son vignûts daûr de presentazion dal document unitari de bande dal puartevôs dal Comitât 482 e à batût propit su la funzion centrâl de formazion (in jentrade e in servizi) là che il lavôr al è dut inmò di fâ.
Pal associazionisim militant furlan un prin segnâl positîf al podarès rivâ de aprovazion in curt dal Plan Gjenerâl di Politiche Linguistiche e de sô cuviertidure finanziarie totâl par mieç des variazions di belanç. Al è però un pas che di bessôl nol baste cence di une “rivoluzion culturâl” che i ricognossi a furlan, sloven e todesc chel puest centrâl che i spiete ai unics elements inmò in stât di dâi fonde ae specialitât de nestre Regjon e ai beneficis che indi vegnin par ducj i citadins dal Friûl – Vignesie Julie.
Se si bute il voli su la Europe e si cjape di riferiment il numar di cui che al fevele une lenghe minorizade, a son almancul dôs realtâts che al ven facil di confrontâ cul Friûl – Vignesie Julie: la Comunitât Autonome Basche e il Gales. Intal prin câs par promovi la lenghe proprie – cence contâ però istruzion e mieçs di comunicazion – si invistìs l’1% dal belanç regjonâl (passe 100 milions di euros), in Gales – simpri cence contâ i bêçs pe scuele e pe radiotelevision – l’invistiment pe lenghe al è il 0,17% (plui di 30 milions) dal belanç locâl. Al è un abìs tra chescj numars e il 0,02% che il Friûl – Vignesie Julie al met pal furlan. Savarano alore la Zonte e il Consei regjonâl recuperâ chest ritart e cjapâ la strade par vê une Regjon pardabon autonome e speciâl? Lis associazions furlanis dopo vê denunciât la situazion cu la conference stampe di vuê, a àn chê di savêlu propit al Consei regjonâl cuntune audizion urgjente che si domandarà ae V Comission.
Udin, 27.06.2014
il puartevôs dal Comitât – Odbor – Komitaat – Comitato 482
Carli Pup
A poin la iniziative: Comitât pe Autonomie e pal Rilanç dal Friûl, Societât Filologjiche Furlane, Radio Onde Furlane / Informazion Furlane, La Patrie dal Friûl, Il Diari, Union Scritôrs Furlans, Glesie Furlane, Istitût Achille Tellini, KappaVu, La Vita Cattolica, Colonos, Ladins dal Friûl, Serling, CLAAP
]]>
Ai 25 di Jugn dal 1991 la Republiche di Slovenie e deventave un stât indipendent, distacantsi de Federazion Jugoslave.
Ta cheste pontade di Dret e Ledrôs, condusude di Mauro Missana, si ricuarde il percors che al à puartât ae declarazion di indipendence e la ereditât lassade di chei fats.
A frontâ chescj argoments a son:
Stefano Lusa, cjâf di redazion dai programs informatîfs di Radio Capodistria / Koper
Aurelio Juri, sindic di Cjaudistrie vie pai agns ’90
Michele Obit, diretôr dal setemanâl Novi Matajur
d&l 21.06.14 p1 Stefano Lusa
d&l 21.06.14 p2 Aurelio Juri
d&l 21.06.14 p3 Michele Obit]]>
Cun vuê, lunis ai 23 di Jugn, Radio Onde Furlane e à inviât la programazion estive che e larà indenant fin a Setembar.
Tra lis novitâts dal palinsest lis “Gnovis in curt” in onde a vot e mieze di buinore, lis replichis di “Friûl Parade” a undis, e tant altri ancjemò…]]>
Il turisim in Friûl nol è dome mâr di Astât e mont di Unvier, ma a son ancje altris realtât che dispès no vegnin valorizadis avonde. Turisim culturâl, turisim rurâl, turisim atent ai aspiets sociâi: cuâi i ponts di fuarce, cualis lis dificoltâts. Si ‘ndi à fevelât te pontade di “Dret e ledrôs” di sabide ai 7 di Jugn condusude di Mauro Missana e là che a àn partecipât:
Alessandro Venanzi, assessôr pes ativitâts turistichis dal Comun di Udin
Giuliana Ganzini, presidente de associazion dai gjestôrs di albiercs di Udin
Michele Bregant, diretôr de agjenzie “Turismo FVG”
Dario Ermacora, president de Coldiretti dal Friûl – VJ
Massimo Brini, assessôr pal turisim dal Comun di Lignan
Gregorio Piccin, referent dal “Campeggio Tramontina”
Gabriella Cecotti, referente dal Progjet Integrât Culture dal Friûl di Mieç
d&l 07.06.14 p1 turisim
d&l 07.06.14 p2 turisim
d&l 07.06.14 p3 turisim]]>
]]>
fur_Latn fur_Latn fur_Latn fur_Latn lmo_Latn fur_Latn lmo_Latn fur_Latn fur_Latn lmo_Latn fur_Latn lmo_Latn fur_Latn fur_Latn fur_Latn fur_Latn fur_Latn fur_Latn ita_Latn fur_Latn lmo_Latn lmo_Latn fur_Latn ita_Latn ita_Latn unk fur_Latn fur_Latn fur_Latn fur_Latn fur_Latn fur_Latn fur_Latn fur_Latn tpi_Latn tpi_Latn fur_Latn fur_Latn unk fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn unk fur_Latn fur_Latn fur_Latn fur_Latn fur_Latn fur_Latn lmo_Latn mlt_Latn mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn vec_Latn fur_Latn mlt_Latn mlt_Latn mlt_Latn unk